Marina Bay Street Circuit

Marina Bay Street Circuit, tiež známy ako Singapurský mestský okruh je pretekársky okruh vybudovaný v blízkosti prístavu Marina Bay a používa sa pre preteky formuly 1 a preteky iných sérií už od roku 2008. Trať je svojim charakterom podobná mestskému okruhu vo Valencii. Bola navrhnutá spoločnosťou KBR a na výstavbe sa podieľal i známy architekt Hermann Tilke.

Napriek tomu, že ide o relatívne novú trať, už počas svojej premiérovej Veľkej ceny vzbudila veľkú pozornosť. Šampionát formuly 1 práve tu absolvoval nočnú premiéru pod umelým osvetlením, ktorá je tiež neslávne známa zinscenovanou haváriou Nelsona Piqueta.

 Charakteristika trate 
Mestský okruh v Singapure je koncipovaný veľmi zaujímavým spôsobom. Trať privádza monoposty medzi zákrutami číslo 12 a 13 na oceľový, 70 metrov dlhý a 28 metrov široký Andersonov most a odtiaľ na malý ostrov, ktorý po moste Marina Bay opäť rýchlosťou /h opustia. V poslednom sektore piloti prechádzajú popod tribúnu, čím pripravujú divákom jedinečný zážitok, pretože sa k nim autá blížia čelom a potom vo veľkej rýchlosti miznú pod ich nohami. Najlepším miestom na predbiehanie je prvá zákruta na konci cieľovej rovinky, kde jazdci spomalia z rýchlosti /h pred ľavo-pravou pasážou na /h a ešte majú pred sebou ostrú vlásenku. Ďalším vhodným miestom na predbehnutie je potom zákruta číslo sedem. Okruh jazdcom i divákom pri trati nepochybne prináša pôžitok a je tiež oveľa bezpečnejší, ako bývalý Thomsonov okruh, na ktorom sa Veľká cena Singapuru jazdila do roku 1973.

Singapurská trať pripomína niektorými svojimi vlastnosťami Monte Carlo. Aerodynamické prvky sa nastavujú na maximálny prítlak a kvôli množstvu zákrut, ktoré sa jazdia len na dvojke, dosahuje priemerná rýchlosť hodnotu iba približne /h. Okruh náročný na brzdy sa jazdí proti smeru hodinových ručičiek a maximálnu rýchlosť pretekári nedosahujú na cieľovej rovinke končiacej zákrutou Shears, ale na konci bulváru Raffles. Naopak najpomalšími miestami sú zákruty číslo 3, 13 a 18. V tých sa jazdí na druhom rýchlostnom stupni približne /h. Prevažná časť asfaltového povrchu má horšiu úroveň, obvyklú práve u mestských okruhov, a preto je tu silne obmedzená mechanická priľnavosť. Tomu zodpovedá nasadenie mäkkých zmesí pneumatík. Pre motory nepredstavuje Singapur ako väčšina mestských tratí vážne problémy. Na plný plyn sa jazdí len málo, no vzhľadom k častému zrýchľovaniu z pomalých zákrut sú ale kladené značné nároky na prevodovku a jej súčasti. Preto majú prevodovky krátke odstupňovanie.

 Fakty a údaje 
 Dĺžka trate: 4 940 m
 Dĺžka pretekov: 306,143 km
 Počet kôl pretekov: 62
 Počet zákrut: 19 (7 vpravo a 12 vľavo)
 Šírka trate: 8 - 12 m
 Dĺžka najdlhšej roviny: 832 m

 Rozdiel medzi štart. a cieľovou čiarou: 0 m
 Jazda na plný plyn: 47 %

 Traťový rekord: 1:33,808 (189,578 km/h) – Lewis Hamilton/Ferrari (2025)
 Najrýchlejšie kolo kvalifikácie: 1:29,158 (199,466 km/h) – George Russell/Mercedes (2025)
 Maximálna rýchlosť: 325 km/h
 Prvá GP: 2008 víťaz Fernando Alonso – Renault R28
 Počet GP: 16

 Architekt: Hermann Tilke

 Kapacita tribún: 260 000

 História 
Zaradeniu Veľkej ceny Singapuru do kalendára formuly 1 predchádzali dlhé rokovania s FIA a promotérom Berniem Ecclestonom. Po dohode všetkých strán sa Singapur mohol tešiť z pretekov celých päť rokov. V súčasnosti sa zvažuje aj alternatíva výstavby permanentného okruhu, ktorý mal začať fungovať v roku 2010 až 2011, no plány pribrzdila finančná kríza. Prvé preteky formuly 1 v nočných hodinách boli však dlho otázne kvôli schopnosti organizátorov dostatočne osvetliť trať. Po niekoľkých testoch sa však FIA presvedčila, že budú dodržané prísne predpisy pre bezpečnosť pilotov a samotné prvé preteky všetkých presvedčili, že s viditeľnosťou nie je žiaden problém.

Spusteniu novej atrakcie však predchádzali práce, ktoré mali zabezpečiť toto bezproblémové a kvalitné osvetlenie. Inštalované zariadenia totiž dokážu vyvinúť až štvornásobnú intenzitu osvetlenia v porovnaní so svetlom na futbalovom štadióne. Základom sú halogénové svetlá, z ktorých každé má výkon 2000 wattov. Tie sú rozmiestnené po štyroch metroch a siahajú do desaťmetrovej výšky nad dráhu. Celkový inštalovaný výkon na okruhu dlhom päť kilometrov teda dosahuje hodnotu 3,18 milióna wattov. O zdroj energie sa stará dvanásť zdvojených generátorov. Práve zálohovateľnosť zdroja a jeho nezávislosť na miestnej sieti bola základnou bezpečnostnou podmienkou, pretože sa v žiadnom prípade nesmie stať, že by nad traťou počas pretekov zavládla tma. Zaujímavým faktom je, že osvetlenie lemuje iba jednu stranu trate. Účelom tohto konceptu je bezpečnosť. V prípade, že by bolo osvetlenie inštalované po oboch stranách, jazdec by mohol byť pri hodinách alebo výlete mimo trať dezorientovaný.

 "Crash-Gate" 
Vyšetrovanie FIA v roku 2009 preukázalo, že za prekvapivým víťazstvom Fernanda Alonsa v Grand Prix Singapuru 2008, ktoré bolo bezprostredne po pretekoch označované za skvelý strategický ťah tímu Renault, stálo ovplyvnenie výsledkov. Podvodu sa dopustili dvaja najvyšší predstavitelia tímu. Flavio Briatore a Pat Symonds pred týmito pretekmi údajne presvedčili Nelsona Piqueta, ktorý bol v tej dobe tímovým kolegom Alonsa, aby v 13. kole zámerne havaroval a vďaka výjazdu safety caru umožnil tímovému kolegovi Fernandovi Alonsovi využiť výhody skorej zastávky v boxoch a zvíťaziť.

Tento podvod mal za následok odstúpenie Flavia Briatoreho a Pata Symondsa z tímu Renault. 21. septembra 2009 uložila 26 členná Svetová rada motoristického športu Medzinárodnej automobilovej federácie tímu Renault trest za zámerné ovplyvnenie výsledku GP Singapuru 2008. Tím bol potrestaný zákazom činnosti s dvojročnou podmienkou. Flavio Briatore dostal doživotný zákaz pôsobenia v F1 a bývalý šéfinžinier Pat Symonds dostal päťročný zákaz pôsobenia v F1. Fernando Alonso bol zbavený všetkých obvinení pretože sa nenašiel priamy dôkaz o jeho zainteresovaní. Piquet dostal ešte pred týmto pojednávaním od vtedajšieho prezidenta FIA Maxa Mosleyho imunitu. Neskôr však Briatore tento verdikt napadol na civilnom súde, ktorý mu dal za pravdu a tresty ktoré FIA Briatoremu a Symondsovi udelila boli týmto verdiktom neplatné.

 Víťazi jednotlivých ročníkov 
 Rok Jazdec Monopost ČasNajrýchlejšie kolo kvalifikácie 2008 Fernando Alonso Renault R28 1:57:16,3041:44,801, Felipe Massa, Ferrari 2009 Lewis Hamilton McLaren MP4-24 1:56:06,3371:47,891, Lewis Hamilton, McLaren-Mercedes 2010 Fernando Alonso Ferrari F10 1:57:53,5791:45,390, Fernando Alonso, Ferrari 2011 Sebastian Vettel Red Bull RB7 1:59:04,7571:44,381, Sebastian Vettel, Red Bull Racing Renault2012Sebastian VettelRed Bull RB82:00:26,1441:46,362, Lewis Hamilton, McLaren-Mercedes2013Sebastian VettelRed Bull RB91:59:13,1321:42,841, Sebastian Vettel, Red Bull Racing Renault2014Lewis HamiltonF1 W05 Hybrid2:00:04,7951:45,681, Lewis Hamilton, Mercedes2015Sebastian VettelFerrari SF15-T2:01:22,1181:43,885, Sebastian Vettel, Ferrari2016Nico RosbergF1 W07 Hybrid1:55:48,9501:42,584, Nico Rosberg, Mercedes2017Lewis HamiltonF1 W08 EQ Power+2:03:23,5441:39,491, Sebastian Vettel, Ferrari2018Lewis HamiltonF1 W09 EQ Power+1:51:11,6111:36,015, Lewis Hamilton, Mercedes2019Sebastian VettelFerrari SF901:58:33,6671:36,217, Charles Leclerc, Ferrari2020Nekonalo sa (Covid-19)2021Nekonalo sa (Covid-19)2022Sergio PérezRed Bull RB182:02:20,2381:49,412, Charles Leclerc, Ferrari2023Carlos Sainz Jr.Ferrari SF-231:46:37,4181:30,984, Carlos Sainz Jr., Ferrari2024Lando NorrisMcLaren MCL381:40:52,5711:29,525, Lando Norris, McLaren-Mercedes2025George RussellF1 W161:40:22,3671:29,158, George Russell, Mercedes

 Iné projekty 

 Externé odkazy 
 Marina Bay Street Circuit
 Satelitné snímky z Google Maps 
 Údaje okruhu na Formula1.com 

Kategória:Okruhy Formuly 1
Kategória:Motoršport v Singapure